বিধি ও ন্যায় মন্ত্রক (ভারত)
বিধি ও ন্যায় মন্ত্রক (ইংরেজি: Ministry of Law and Justice; হিন্দি: विधि और न्याय मंत्रालय) ভারতের এক কেন্দ্রীয় মন্ত্রক। এটি তিনটি বিভাগের মাধ্যমে ভারতের আইন, বিধানিক কার্যকলাপ ও বিচারের প্রশাসনের দায়িত্বপালন করে এবং এই বিভাগ তিনটি যথাক্রমে বিধি বিভাগ, বিধান বিভাগ ও ন্যায় বিভাগ। বিধি বিভাগ কেন্দ্রীয় সরকারের বিভিন্ন মন্ত্রকের উপদেষ্টা হিসাবে পালন করে এবং বিধান বিভাগ কেন্দ্রীয় সরকারের মৌলিক অধ্যাদেশ রচনার দায়িত্বপালন করে। এই মন্ত্রকের প্রধান তথা মন্ত্রী অর্জুন রাম মেঘওয়াল, যিনি ভারতের প্রধানমন্ত্রীর পরামর্শ অনুযায়ী ভারতের রাষ্ট্রপতি দ্বারা মনোনীত। ভীমরাও রামজি আম্বেদকর স্বাধীন ভারতের প্রথম বিধি ও ন্যায় মন্ত্রী এবং ১৯৪৭ থেকে ১৯৫১ পর্যন্ত তিনি প্রধানমন্ত্রী জওহরলাল নেহেরুর মন্ত্রিসভায় তাঁর মন্ত্রিত্ব পালন করেছিলেন।